**Årsmøte i Holmestrand Arbeiderparti, mandag 8. februar
digitalt**

**Saksliste:**

* Konstituering av møtet, med valg av ordstyrer, sekretær, tellekorps og protokollsignaturer.
* Innledning ved fylkesleder Truls Vasvik.
* Godkjenning av innkalling og saksliste.
* Beretninger:
	+ Styrets
	+ Gruppa i Holmestrand
* Søknad om driftsmidler AUF
* Regnskap
* Budsjett
* Vedtektsendringer
* Innkomne forslag
	+ Mer tilgjengelig skolehelsetjeneste
	+ Eiendomsskatt
	+ Sosial boligpolitikk
	+ Handlingsplan for mottak av flyktninger og integrering
	+ Kommuneøkonomi
	+ Utøya
* Møteplan
* Valg
	+ Innstilling fra valgkomite
	+ Innstilling fra styret
* Underskriving av protokoll

**Årsberetning Holmestrand Arbeiderparti 2020**

Styrets medlemmer:

Leder: Kristine Flåtten Styremedlem: Jarle Georg Johannessen
Nestleder: Ingar Aas-Haug Styremedlem: Anne Lise Måge
Sekretær: Camilla Maria Brekke Styremedlem: Kjell Olav Baastad
Studieleder: Christina Berg AUF: Kristian Lekang
Kvinnepolitisk ansvarlig: Ellen Grønseth Varamedlem: Rolf Arnesen
Kasserer: Sturla Enge Hovdal Varamedlem: Marianne Tronrud

Antall medlemmer per 01.01.2020 var 256.

2020 var et travelt år for laget vårt. Vi begynte året med politisk verksted, der vi jobbet med forslag til årsmøtet. Det var godt oppmøte og et spennende og engasjert møte. Slike må vi ha flere av.
Årsmøtet gikk av stabelen 12. februar på Borgen i Holmestrand. Vi hadde vårt første 8.mars arrangement noensinne i 2020. Tema var «Kvinnene som gikk foran». Her ble lokale kvinner som har satt sitt preg på kommunen vår trekket frem, fra hver av de gamle kommunene. Fra Hof hørte vi om Rakel Seweriin, stortingsrepresentanten fra Eidsfoss som var den første kvinnelige sosialminister på 1950-tallet. Vi hørte også om fagforeningene på Eidsfoss. Kvinnepolitisk ansvarlig, Ellen Grønseth fortalte fra Hof. Fra Sande snakket Aud Gunnestad om Sande Arbeiderpartis kvinneforening. Anne Marie Tønseth fortalte om Den kvindelige Haandværkerforeningen i Holmestrand.
Møtet ble avholdt i Holmestrand bibliotek og var, forhåpentligvis, det første møtet i det som blir en lang tradisjon.

Fire dager etter dette møtet, stengte Norge ned på grunn av koronapandemien. Det la en demper på en del planer, men resten av året ble like fullt ganske så aktivt.

25.mai ble neste medlemsmøte avholdt. Tema for møtet var nominasjon av våre kandidater til stortingslista og hvordan vi ville jobbe med det nye programmet. Vi vedtok å nominere Camilla Maria Brekke og Kristine Ganz Flåtten til stortingslista, og ble enig om å dele programmet inn i deltema og jobbe gruppevis. Hovedtemaene ble da arbeid, utdanning/oppvekst, helse, klima/miljø og samfunn. Alle programmøtene våre ble avholdt digitalt mellom 27.oktober og 4.november og vi leverte fra oss rekordmange endringsforslag til programkomiteen. Det ble også utarbeidet en uttalelse fra partiet til sentral programkomite angående verdikapittelet. Siden førsteutkastet til nytt program var spesielt godt, det beste vi har sett på lenge, er vi spent på endelig utkast. Programmet er inspirerende, og et veldig godt grunnlag for valgkampen vi har foran oss i 2021.

I juni hadde vi også et temamøte med Kjersti Stenseng. Hun kom til Holmestrand og møtte med lokalt næringsliv og fagforeninger, for å snakke om situasjonen under pandemien og kommuneøkonomi.

19.juni hadde vi sommeravslutningen vår på Hagemann i Holmestrand. Fint vær fikk vi og oppmøtet var veldig bra, en god blanding av barn og voksne. Et hyggelig treff.

30.september hadde vi et medlemsmøte på Hof kro, der tema var status sammenslåing i fylket, både fylkeskommunen og partiet. Pluss den politiske situasjonen og nytt program. Fylkesleder Truls Vasvik innledet og Mette Kalve og ordfører Elin Weggesrud holdt også innledning. Møtet var fysisk, men man kunne også følge det hjemmefra via nett.

6.oktober fikk partiets kvinner besøk av kvinnepolitisk talsperson, Annette Trettebergstuen. Ca 15 kvinner møtte Annette, som holdt en innledning om likestillings anno 2020. Etter innledningen fulgte en engasjert debatt. Et godt og inspirerende møte.

21. november var det representantskap i Vestfold og Telemark Arbeiderparti, der nominasjon til Stortingslistene ble endelig vedtatt. Vi fikk begge våre kandidater inn på lista og Camilla Brekke fikk 3.plassen på lista. Vinner vi valget er sannsynligheten stor for at hun får fast plass på Stortinget, så nå er det bare å brette opp ermene og gjøre en god valgkamp!

Neste medlemsmøte hadde kommunebudsjett som tema og ble, på grunn av smittehensyn, avholdt digitalt. Det var et opphetet møte om særlig eiendomsskatt. Gruppa fikk mandat til å fortsette arbeidet frem mot neste medlemsmøte. Neste møte ble avholdt fysisk på Borgen, 8.desember. Her ga gruppeleder Mette Måge Olsen og ordfører Elin Weggesrud en grundig gjennomgang av rådmannens forslag, arbeidet med budsjett i gruppa og med samarbeidspartiene. Også dette møtet holdt en høy temperatur. Budsjettforslaget, med eiendomsskatt, ble vedtatt godkjent, 26 mot 7 stemmer.

Vi avholdt 8 styremøter i 2020.

**Seniorlag**:

20.november 2019 ble et nytt seniorlag i Holmestrand Arbeiderparti etablert. De hadde møter 20.januar og 20. februar før pandemien traff. Etter det har aktiviteten naturlig nok, blitt satt på pause. Vi gleder oss til det er mulig for de engasjerte seniorene våre å treffes igjen og forventer stor aktivitet.

Kristine Ganz Flåtten
Leder
Holmestrand Arbeiderparti

**Årsmelding fra kommunestyregruppen.**

Kommunestyregruppens valgte leder, Thomas Rundbråten, deltok ikke på møter dette året.

Han fikk innvilget permisjon fra sine folkevalgte verv i juni. Christina Berg fungerte som gruppeleder frem til Rundbråtens permisjon ble innvilget.

Mette Måge Olsen fungerte i denne perioden som gruppas sekretær.

Det ble innstilt representanter til Rundbråtens verv den 16. juni.

Mette Måge Olsen ble da valgt som gruppeleder og fullverdig medlem i formannskapet.

Camilla Maria Brekke tok over jobben til Mette Måge Olsen som sekretær.

Anne Lise Måge ble innvilget fritak fra sine verv fra desembermøtet.

Bjørn Olav Maurstad har meldt seg ut av partiet i desember 2020, og vil være uavhengig resten av perioden.

Arbeiderpartiet har nå 10 representanter i kommunestyret.

Det har vært et krevende år. Corona fra mars snudde opp ned på tilværelsen for mange, og vi hadde ikke mulighet til å gjennomføre fysiske møter i en periode. Det var fint å kunne ha møtene på teams, fordi om vel de fleste av oss syns det er både hyggeligere og enklere å treffes fysisk til møtene.

Møtene har vært avholdt i Sande på rådhuset – når det ikke har vært på teams.

Det har vært godt oppmøte på gruppemøtene.

Gruppemøtene har behandlet følgende antall saker i 2020:

Kommunestyret - 228 saker og det har vært avholdt 9 kommunestyremøter.

Formannskapet – 103 saker og 7 møter

Administrasjonsutvalget – 25 saker og 5 møter

Hovedutvalg kultur, oppvekst og frivillighet – 42 saker og 6 møter

Hovedutvalg regulering, kommunalteknikk og miljø – 101 saker og 6 møter

Hovedutvalg helse, omsorg og velferd – 35 saker og 6 møter

Aktiviteten har vært høy.

Det har vært store og viktige saker som bla ;

Helhetlig innsatstrapp i Holmestrand kommune – som skal legge premisser for videre arbeide med å utvikle helse- og omsorg i kommunen vår.

Leve hele livet – utvikling av aldersvennlige helse- og omsorgstjenester

Flere reguleringsplaner av større og mindre karakter

2 skoleprosjekter – Kleiverud og Sentrumsskolene i Sande

Helseforetakstilhørighet – Holmestrand kommune

Beredskapsplaner

Fremtidig strategi for Holmestrand kommunes eiendomsforvaltning

Og til slutt – den desidert vanskeligste og mest krevende saken i 2020 – Handlingsprogram for 2021 -2024 og budsjett 2021.

Det ble nedsatt en gruppe som skulle jobbe med budsjett, og rapportere til resten av gruppa. Det var også viktig å få til godt samarbeid med våre samarbeidspartnere, SP, SV, MDG og Rødt for å komme i mål med det andre budsjettet for kommunen vår.

Vi hadde gått til valg på å ikke innføre eiendomsskatt.

Men allerede i februar fremkom det at administrasjonen hadde gjort en svært grov feil ved fremlegging av budsjett for 2020. De hadde ikke konsekvensjustert budsjettet for overforbruk i 2019 – der helsesektoren alene hadde et overforbruk på 62 mill.

2020 ble da et år hvor omstilling var særdeles nødvendig. Men det vil også i 2020 bli et stort underskudd i kommunens regnskap.

Vi kan ikke fortsette å tære på fonda våre. Bruke sparepenger til drift er ikke en sunn økonomi. Så i budsjettet fikk kommunedirektø\n mange marsjordre om å få kontroll på drifta. Men siden vi måtte gjøre HELT NØDVENDIGE investeringer i skolebygg og barnehage/hall – så kom vi ikke utenom å innføre eiendomsskatt.

Dette ble behandlet i 2 medlemsmøter – hvor det begge ganger ble avstemt hvorvidt arbeidsgruppa kunne arbeide videre med budsjett hvor eiendomsskatt var et premiss.

Det fikk vi klarsignal for – og sammen med samarbeidspartiene kom vi i mål. Det var mange og lange teamsmøter for å komme dit – og det ble leserinnlegg og selvsagt mange som var skuffet – også blant våre egne medlemmer.

Men de aller fleste så at det ikke var noen vei utenom. Det ville blitt så store og inngripende kutt i tjenestene – som vi ikke kunne ha stått inne for.

Økonomien er stram, og det er nødvendig med tett oppfølging i 2021. Men vi kan glede oss over 2 skoler og barnehage/hall – og ikke minst – at vi ikke har rokket ved skole- og barnehagestrukturen i kommunen vår. Det var også rom for å satse på barn og unge, både innen helse, barnevern, skatepark og fritidsklubb og det blir satset på det grønne skiftet.

Coronasituasjonen satte stopper for det planlagte julebordet hos Mette, men vi hadde en fin avslutning før sommeren i hagen til Elin.

Det er å håpe at man nå får kontroll på corona – slik at vi kan komme tilbake til normale møter og også hyggelige sammenkomster for gruppa.

Eidsfoss, 310120

Mette Måge Olsen

gruppeleder



**Styrets innstilling: vedtas**

**HOLMESTRAND ARBEIDERPARTI**

**REVISJONSBERETNING REGNSKAP 2020.**

Vi har revidert regnskapet for perioden 01.01. 2020 – 31.12.2020. Resultatregnskapet viser et overskudd på kr. 27.653,33. Overskuddet er tilført egenkapitalen, som nå utgjør kr. 305.774,09.

Vi har foretatt de revisjonshandlinger som vi anser nødvendig for å se etter at regnskapet ikke inneholder vesentlige feil eller mangler. Vi har også kontrollert at de bokførte bankbeholdningene stemmer med kontoutskrift fra bank.

Av likviditetsgrunner ble det i 2020 «lånt» kr. 10.359,93 av Sparekontoen (Folkets hus fond). Dette må tilbakeføres i 2021. Bare årsmøtet kan i tilfelle disponere midler permanent av dette fondet.

Vi mener regnskapet gir et riktig bilde av foreningens drift i 2020 og økonomiske status ved utgangen av 2020. Årsmøtet anbefales å godkjenne regnskapet.

Holmestrand 27.01.2021

Tove Johannessen Jan M. Gregersen

**Styrets innstilling: Regnskapet tas til orientering**.

|  |  |  |  |
| --- | --- | --- | --- |
| **Budsjettforslag for 2021** |  |  |  |
|  |  |  |  |
| **Inntekter:** |  |  |  |
|  |  | Bruk 2020 | Forslag 2021 |
| Statstilskudd |  | 43853 | 43800 |
| Kommunale tilskudd |  | 43853 | 43800 |
| Refusjon kontingent |   | 18094 | 15000 |
| Sum inntekter: |  | 105800 | 102600 |
|  |  |  |  |
| **Utgifter:** |  |  |  |
| Kontor inkl. annonser |  | 24695 | 15000 |
| 1. maifeiring |  | 6000 | 10000 |
| Møter/kurs |  | 25858 | 20000 |
| Valg |  | 0 | 20000 |
| AUF |  | 19000 | 8000 |
| Tilbakebetaling utlegg |  | 0 |  |
| Kontingent andre organisasjoner |  | 0 | 1400 |
| Heder og Ære |   | 2593 | 3200 |
| Sum utgifter: |  | 78146 | 77600 |
|  |  |  |  |
|  |  |  |  |
| Overskudd |  | 27654 | 25000 |

**Styrets innstilling: Budsjett for 2021 vedtas**

**Vedtektsendringer**

Ved årsmøtet i 2019 ble regler for bruk av sparemidler vedtatt.

Følgende ble vedtatt:

Tilgang til midler på sparekonto skjer ved søknad til styret, med dokumentert begrunnelse og beskrivelse av formål. Midlene kan brukes til:

1. Skolerings- og opplysningsarbeid basert på Arbeiderpartiets grunnsyn og opplegg.
2. Tiltak med sikte på å styrke Arbeiderpartiets lokal partipolitiske arbeid
3. Støtte til politisk skolering av partimedlemmer når det vil være til nytte i vedkommende sitt arbeid som tillitsvalgt i partiet

Medlemmer i Holmestrand og Sande Arbeiderparti, samt tilknyttet AUF-lag, har mulighet til å søke etter disse kriteriene.

Det foreslås at disse reglene inngår i våre lokale vedtekter, enten som ny paragraf, eller som vedlegg. Dette for å sikre at reglene er lett tilgjengelig, både for medlemmer og fremtidig tillitsvalgte. Partiets navn i teksten må selvfølgelig rettes.

**Styrets innstilling: Vedtas**

# Innkomne forslag:

**Fra AUF:**

**En mer tilgjengelig skolehelsetjeneste**

Et godt lavterskeltilbud for unges psykiske helse er svært viktig for elevers læring og livskvalitet. Mange unge opplever lang helsekø for å kunne få hjelp. Derfor er vi avhengig av å ha et bedre lavterskeltilbud på skolen med flere helsesøstere og i tillegg innføre en digital helsesøstertjeneste. Et tilbud hvor helsesøster kun er tilgjengelig to dager i uken er altfor dårlig. Vi trenger bedre forebygging og et raskere og bedre tilbud når det faktisk trengs, for ingen skal måtte møte en lukket dør.

Holmestrand AUF vil:

* Sørge for at helsesøstrene har fast stilling
* Ansette flere helsesøstre på større skoler
* Helsesøster skal kunne henvise direkte til BUPA.
* Øremerke pengene til skolehelsetjenesten
* Innføre digital helsesøstertjeneste

**Styrets innstilling: Forslaget støttes og sendes som forslag til årsmøtet i Vestfold og Telemark Arbeiderparti. Sendes også til gruppa.**

**Holmestrand Arbeiderparti - forslag til årsmøte 8/2**

Med at Eiendomsskatt ble/er innført i Holmestrand kommune fra i år 2021, ønskes det å få til en så lav promille som mulig. At inntektene deles mellom alle på sikt. Torfinn Frostad sa det så godt og hadde noen kloke tanker fra forrige medlemsmøte.

Inntektene fra eiendomsskatt kan kommunene selv bestemme bruken av, og i Holmestrand brukes inntektene til å opprettholde gode tjenester for barn og unge, samt eldre for innbyggerne.

 Vi vet at det finnes grupper med lav betalingsevne

 Fredete og verneverdige eiendommer bør fritas

 Og de familiene som er storfamilier med stort hus

 Minstepensjonister/enker med egne boliger

Alle disse gruppene vil bli påvirket at hvor stor promillen er og som skal betales inn årlig.

I denne omgangen ble ikke næring, verker og bruk tatt med – de skånes inntil videre.

**Forslag til årsmøtet**

1. Det settes en maksgrense på 2,5 promille på eiendomsskatt på boliger, ut resten av kommunestyreperioden (frem til 2024) , for det vil de fleste klare.

2. Det sees på å få innført næringslivskatt fra neste år, på samme premisser for fritak av eiendomsskatt. For å dekke opp for at promillen på boliger ikke overstiges 2,5.

Holmestrand, 25.1.2021

Hanna Therese Berg

**Styrets innstilling: Forslaget støttes og oversendes gruppa**

**Sosial Boligpolitikk (vedtatt på årsmøtet 2020, noe redigert og oppdatert for ny innsending)**

Dagens boligmarked er hardt. Bolig har blitt svært dyrt og da særlig i byene. Det norske boligmarkedet er svært underregulert og mekanismene i tilbud og etterspørsel setter pris nærmest alene. Dette er vanskelig for de aller fleste, men særlig for unge og andre grupper som økonomisk vanskeligstilte, funksjonshemmede, eldre m. fl. Kommunene har et ansvar for å sikre sine innbyggere trygge boliger og å styrke muligheten til å kunne eie egen bolig. Derfor ønsker vi et sterkt fokus på sosial boligpolitikk, både lokalt og sentralt, som bidrar til å motvirke de økende forskjellene mellom rik og fattig i landet vårt.

-Vi ønsker at det utarbeides en modell som gjør det lettere for personer med lav inntekt, unge nyutdannede og andre å komme inn på boligmarkedet. Behov for støtteordninger, både med tanke på størrelse og innhold, og hvilke boligformer som er hensiktsmessig, varierer fra kommune til kommune. Alt etter kommunens størrelse, befolkningssammensetning og beliggenhet. Derfor er det viktig at nye modeller er fleksible og kan tilpasses.

-Vi ønsker at kommuner i større grad skal kunne sette krav til utbyggere av boligprosjekter. Både med tanke på fordeling leie-/eierboliger, men også til andel boliger i lavprissjiktet. Dette er eneste måten kommunen kan få gjennomført en styrt sosial boligpolitikk som dekker det reelle behovet. Kommunene må også få bedre verktøy til å etablere alternative boligmodeller. Kompetanseheving i kommunene skal styrkes.

-Antallet mottakere av bostøtte har vært nedadgående siden styrkingen av ordningen i 2009.

 Skal bostøtten fortsette å være et relevant boligpolitisk instrument må ordningen styrkes.

-Det må lovfestes at barnetrygd holdes utenfor beregning av sosialstønad

**Styret: Forslaget støttes og sendes til årsmøtet i Vestfold og Telemark Arbeiderparti**

**10. oktober, verdens psykisk helse-dag**

Denne dagen markeres i vårt nærmiljø, med foredrag o.l. på kveldstid. Foredragene er gjerne gode, men det er frivillig å delta. Med tanke på dagens utfordringer knyttet til ung mental helse, mener vi det er viktig og riktig at 10. oktober markeres i skoletiden, hele dagen, på alle videregående skoler. Fra 08.30 til 14.00 skal hele skolen delta på aktiviteter, stands og høre aktuelle foredrag. Dagen skal være obligatorisk på lik linje med alle andre skoledager.

Kunnskap, sammen med det å senke terskelen for å ta kontakt med noen, er viktige virkemidler for å motarbeide og forebygge for eksempel selvmord og selvskading. En slik dag vil også kunne bidra til å svekke følelsen av tabu knyttet til mental helse.

Dagen arrangeres i samarbeid med fylkeskommunen og hjelpeorganisasjoner som Mental Helse, Røde Kors, Amnesty og Norsk Folkehjelp.

**Styrets innstilling: forslaget støttes, oversendes fylkestingsgruppa.**

**Handlingsplan for integrering og mottak av flyktninger**

Norge som nasjon har en humanitær og internasjonal plikt til å hjelpe folk som er på flukt. Krig, politisk-, økonomisk- og etnisk forfølgelse, miljøødeleggelser og naturkatastrofer er årsaker som driver folk på flukt. Vi ser at det stadig blåser en kald vind, en høyrebølge over verden. Samtidig blir det ikke færre utfordringer knyttet til klima, eller mindre maktkamp og krig. Vi tror at behovet for hjelp og solidaritet bare vil øke i tiden fremover, og vi skal hjelpe!

Det er viktig at flyktninger som kommer til Norge blir tatt godt imot, får oppfølging og veiledning og skolering. Det skal være et mål med vårt arbeid med mottak at flyktningene som kommer til oss, skal integreres, bli trygge og gis mulighet til å bli sterke samfunnsborgere. Ved siden av språkopplæring og annen utdanning, er mål som arbeid og å eie egen bolig sentrale.

Det er ikke lett for en med utenlandsk bakgrunn hverken å få jobb, eller å få leie bolig i dag. Det er kanskje lettere i større byer, men i kommuner som vår, Holmestrand, er det utfordrende. For eksempel er det mange boligeiere som ikke ønsker å leie ut til flyktninger. Både leie- og arbeidsmarkedet er trangt i kommunen. Det er også vanskelig å få ta opp lån til å kjøpe egen bolig. I noen kommuner, som Drammen, regnes integreringsstønaden som inntekt. Det gjør det lettere å realisere boligdrømmen. I Holmestrand er det ikke slik. Dette må endres nasjonalt.

Det finnes også en rekke tilskuddsmidler en kommune kan søke på via imdi, som er rettet mot både målet om arbeid og bolig. Kunnskapen om dette må styrkes i kommunene.

Arbeidet med integrering og mottak av flyktninger i kommunen må være planmessig og tverrfaglig forankret for å lykkes. I gamle Sande kommune ble det vedtatt en handlingsplan for bosetting og integrering av flyktninger i 2016. Denne har vært en avgjørende faktor i det vellykkede integreringsarbeidet i kommunen. En slik plan bør gjøres gjeldene for Holmestrand kommune.

Vi ønsker at:

* Holmestrand kommune skal utarbeide og vedta en handlingsplan for bosetting og integrering av flyktninger. Basert på planen fra Sande, men tilpasset ny kommune. Vi legger vekt på at det settes fokus på å søke om tilskuddsmidler fra imdi, til prosjekter knyttet til veien til arbeid og egen bolig.
* Integreringsstønaden må telle som inntekt i Holmestrand kommune. Dette bør også festes i nasjonalt regelverk.
* Ordningen med kommunal garanti for husleie, i Holmestrand, er ikke tilpasset det lokale leiemarkedet. Leieprisene i Holmestrand er høye. Denne ordningen må være realistisk og vi ber om en gjennomgang og justering av den.

Aud Gunnestad

**Styrets innstilling: Forslaget støttes og oversendes gruppa. Styret får mandat til å gjøre redaksjonelle endringer før det sendes til fylkestingsgruppa og eventuelt stortingsgruppa.**

**Uttalelse angående Kommuneøkonomi**

Vi bor alle i en kommune. Det er i kommunen foreldre har sine barn i barnehage og skole, det er i kommunen psykisk utviklingshemmede får sine tjenester levert, det er i kommunen gamle og skjøre får stell og omsorg i den lokale hjemmetjenesten eller på våre helsehus. Det er i kommunen vi sørger for at veien er vinterbrøyta og at vannet i springen er rent, at ungdom får tilbud hvis de opplever utenforskap og innvandrere får oppfølging eller veiledning.

Gjentatte ganger har regjeringa svekket kommunens rammer. Blir det for mye går det direkte utover de menneskene som bor i våre kommuner. Vi er redd for at vi nå må kutte i tjenester. I de tjenestene som er så viktige for våre innbyggere.

Pandemien har ført med seg ekstra belastninger for kommunene. Belastningen er stor for våre ansatte, for folkevalgte og for innbyggere. Det er hos kommunene ansvaret for håndteringen av pandemien ligger. I tillegg til anstrengt økonomi, effektiviseringskrav, stadig nye oppgaver fra staten som ikke er fullfinansiert, får vi svært uklare signaler om vi vil få dekket inn ekstrakostnadene og bortfallet av inntekter knyttet til pandemien. Dette tvinger oss nå til å utsette viktige investeringer og foreta innstramninger og gjøre store kutt i tjenestene. Dette vil føre til økt arbeidsledighet og redusert verdiskaping for landet vårt, i tillegg til at det selvsagt er dramatisk for innbyggerne.

Det er nok nå! Regjeringen må slutte å strupe vilkårene i kommunene for å dekke inn skatteletter til de rikeste. Summen er at de rikestes lommer fylles med vanlige folks skattepenger. Det er villet politikk og det er uakseptabelt!

Elin Weggesrud

**Styrets innstilling: Uttalelsen støttes og oversendes årsmøtet i Vestfold og Telemark Ap.**

**Utøya**

I år er det 10 år siden høyreekstremistisk hat rammet ungdommen vår og oss. I tiden etter 22. juli 2011, har vi ikke sett at hatefulle ytringer og høyreekstremisme har blitt svekket, eller mindre synlig. Tvert imot. Bare to år etter valgte folket en ny regjering og den mest høyrevridde regjering noen sinne var et faktum. Personangrep i stedet for uenighet om sak, politisk reklame med slagord mot sosialdemokratiet ble stadig mer vanlig. Dette har bidratt til økt polarisering og en legitimering av å uttrykke hat og fordommer, landet vårt ikke er tjent med. Vi har sett uttalelser som «Arbeiderpartiet ønsker sharialover i Norge», at «godhetstyranniet rir Norge som en mare», eller at «Arbeiderpartiet er mer opptatt av terroristers rettsikkerhet enn Norges sikkerhet.» Dette fra prominente politikere på Stortinget. Når de kan si slikt, så er det jo fritt frem, og meninger som fremmer hat, mistillit og fordommer får legitimitet.

Tiden etter 22.juli 2011 burde det i større grad ha vært fokus på å bekjempe slike holdninger. Snakke om dem, heller enn å dokumentere dem og ta et oppgjør med det. Mye har blitt gjort, men har det vært nok?

Vi mener at tiden er inne for å rette et skarpt søkelys mot hatefulle ytringer og konsekvensene av dem. Hva er årsaken til at dette nå bobler til overflaten, handler det om mer enn inngrodde meninger? Det er et kjent fenomen at når innbyggere ikke føler seg hørt og ivaretatt av sin myndighet, fører det over tid til økt mistillit og ekstreme uttrykk. Er det dette som foregår i Norge? Handler det mer om mangel på kunnskap? Uansett årsak, dette må vi gripe fatt i. Det må VI gripe fatt i. Sosialdemokratiet, AUF og Arbeiderpartiet har blitt direkte rammet, truffet hardt i hjertet av bevegelsen vår. Dette må løses med tålmodighet, solidaritet, likeverd og frihet.

Holmestrand Arbeiderparti mener at tiden er inne for en aktiv innsats mot hatefulle ytringer. Blant annet ved å opprette en årlig konferanse som tar for seg relevante emner, og som holdes på Utøya. En konferanse på lik linje med for eksempel Brattli-seminaret eller Fernanda Nissen. Vi mener også at partiet i større grad bør ta i bruk Utøya som møteplass og konferansesenter, og at det gjøres lettere for fylkes- og kommunepartier å gjøre det samme. Det vil ikke svar på utfordringen alene, men vi mener det er viktig å markere motstand også slik.

Styret
Holmestrand Arbeiderparti

**Styrets innstilling: Uttalelsen støttes og sendes til årsmøtet i Vestfold og Telemark Arbeiderparti**

Uttalelse.
 Arbeiderpartiets prosjekt

I år er det stortingsvalg. Det innebærer at det jobbes med nytt partiprogram og valgkampen er allerede i gang. Mer enn noen gang er vi avhengig av å fremme et tydelig budskap, vise med klare ord hva som er vårt prosjekt.

Arbeiderpartiet er et reformparti. Vi ønsker utvikling, både samfunnsmessig og teknologisk, velkommen. Vi har en lang tradisjon bak oss med diverse reformer, nettopp for å imøtekomme ny utvikling. Vi har svaret på vår tids utfordringer.

Utfordringen for oss nå, er at det er ikke så lett å sette fingeren på et bestemt område som trenger fornyelse. Med høyrestyrt regjering i snart 8 år, har vilkårene for normale folk blitt svekket. De svakeste faller ifra fortere enn før, og avstanden i levestandard mellom fattig og rik blir stadig større. Det er ikke kun en skattereform, eller innsats rettet mot arbeidsvilkår som vil løse dette. Svaret er helhetlig, og det må også vårt prosjekt være.

Holmestrand Arbeiderparti mener at prosjektet vårt må være å skape trygghet på alle områder. Trygget for arbeid, trygghet i arbeid, trygghet i velferd og trygghet for utdanning. Trygge liv.
Vi mener også at vi må snakke mer om likeverd. I en tid der forskjellene øker, må det gjøres klart at Arbeiderpartiet har likeverd som grunnverdi, et prinsipp som danner grunnlaget for alle vår politikk.

Styret
Holmestrand Arbeiderparti

**Styrets innstilling: Uttalelsen støttes og sendes til årsmøtet i Vestfold og Telemark Arbeiderparti**

**Møteplan 1.halvår 2021**



|  |  |  |
| --- | --- | --- |
| VERV | NAVN | VELGES FOR |
| Leder | Kristine Flåtten | Ikke på valg |
| Nestleder | **Arne Kristian Ohrem** | **Velges for 1 år.**  |
| Kasserer | **Sturla Enge Hovdal** | ***Gjenvalgt for 2år*** |
| Sekretær | Camilla Maria Brekke | Ikke på valg |
| Kvinnepolitisk | **Ellen Grønseth** | ***Gjenvalgt for 2 år*** |
| Medlemsansvarlig | **Marianne Tronrud** | ***Velges for 1 år*** |
| Styremedlem | Kjell Olav Baastad | Ikke på valg |
| Styremedlem | Jarle Georg Johannessen | Ikke på valg |
| Styremedlem | **Marthe Aasmundseth** | ***Velges for 2 år*** |
| Varamedlem | Kristian Lekang | ***Velges for 1 år*** |
| Varamedlem | Ola Buan | ***Velges for 1 år*** |
| Varamedlem | Savina Gandhi | ***Velges for 1 år*** |
| AUF tiltrer med en representant med fulle rettigheter | Velges av AUF |  |

**Valgkomiteens innstilling til valg årsmøte 2021**

Valgkomiteen har bestått av William Reinemo Aasgård (leder), Arne Kristian Ohrem, Savina Gandhi og Aud Gunnestad.

**Revisorer: Tove Johannessen, Jan Morgan Gregersen Vara: Olav Nordstrøm - Gjenvalg**

**1.mai: Elin Weggesrud, Mette Kalve og Karl Einar Haslestad, AUF tiltrer med en representant med fulle rettigheter.**

Delegater til årsmøtet i Vestfold og Telemark AP:

|  |
| --- |
| Faste:Kristine Flåtten  |
| Jarle Georg Johannessen |
| Christina Berg |
| Karl Einar Haslestad |
| Jorunn Henriksen  |
| Arne Kristian Ohrem |
| Camilla Brekke Marthe AasmundsethKjell Olav Baastad |
| Varaer: |
|  |
|  Marianne Tronrud  |
|  Savina Gandhi  |
|  Ellen Grønseth Kristian Lekang |

Delegater til Repskap:

Kristine Flåtten – Vara: Marthe Aasmundseth

Karl Einar Haslestad – Vara: Kjell Olav Baastad

Camilla Brekke – Vara: Christina Berg

Arne Kristian Ohrem. – Vara: Jarle Georg Johannessen

Styrets innstilling til ny valgkomite: Elin Weggesrud og Christina Berg. Denne mangler en og vil bli oppdatert